Diari Oficial de la Generalitat Valenciana


Sumari del DOGV 4637, del 25-11-2003 (2003/12687)

Informació pública del programa per al desenvolupament de l'actuació integrada de la unitat d'execució Montgó-9 de Xàbia.
-------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12444


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat d'execució Montgó-9 de Xàbia. [2003/S12417]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que la mercantil Arenal Hill, SL, amb CIF M28189017 i domicili social a l'Arenal núm. 55, Edifici Estrella del Sur, local 3, de Xàbia (Alacant), m'ha requerit per a la protocol·lització de l'alternativa tècnica, el projecte de reparcel·lació, el projecte d'urbanització acompanyat del corresponent estudi bàsic de seguretat i salut en el treball i l'estudi de detall de la unitat d'execució Montgó-9, a Xàbia, conforme a les especificacions del programa d'actuació integrada que val de base per a l'adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
I mitjançant este edicte, es fa constar:
  
L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució Montgó-9 (d'una superfície bruta de 18.268 m2), acompanyat dels corresponents projecte de reparcel·lació, projecte d'urbanització, estudi bàsic de seguretat i salut i estudi de detall de la unitat d'execució Montgó-9, amb la finalitat de definir les característiques bàsiques i la realització de les obres d'urbanització d'esta unitat.
  
La Notaria on estan depositats els documents està situada al carrer Historiador Chabás núm. 1, 1º, de Xàbia (Alacant).
  
L'exemplar depositat en l'Ajuntament de Xàbia, situat en la plaça de l'Església núm. 4, s'identifica com a: programa d'actuació integrada de la unitat d'execució Montgó-9 del Pla General d'Ordenació Urbana de Xàbia.
  
L'advertència que dins del termini de 20 dies, comptadors des de la publicació de l'últim anunci, qualsevol persona podrà comparéixer en esta Notaria per a obtindre còpia de l'acta o exhibició d'esta.
  
La possibilitat de consultar en l'Ajuntament de Xàbia, les actuacions derivades de la documentació depositada, i també la de presentar davant este, per a la incorporació a esta, tantes al·legacions com a alternatives tècniques que pretenguen competir amb l'exposada al públic, i també, en el seu moment, proposicions juridicoeconòmiques per a l'execució d'estes.
  
Les proposicions juridicoeconòmiques es presentaran durant els cinc dies següents del venciment del termini indicat anteriorment.
  
Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la següent data hàbil a la conclusió del termini per a presentar-les.
  
I perquè tinga els efectes oportuns, lliure el present edicte.